સૌરાષ્ટ્ર યુનિવર્સિટી દ્વારા ગઈકાલથી પ્રથમ તબક્કાની પરીક્ષાનો પ્રારંભ થયો છે. જેમાં વિવિધ વિદ્યાશાખાની ૩૩ પરીક્ષાઓમાં કુલ ૭૧,૫૨૪ વિદ્યાર્થીઓ તેમની કારકિર્દીની મહત્વની કસોટી આપી રહ્યા છે. સૌરાષ્ટ્ર યુનિવર્સિટીના કાર્યકારી કુલપતિ કમલ ડોડીયાએ પરીક્ષા ન્યાયિક માહોલમાં યોજાય અને ગેરરીતિ અટકે તે માટે ૭૦થી વધુ ચેકીંગ સ્કવોડ દોડાવી છે. આ ચેકીંગ સ્કવોડ જયાં ગેરરીતિ થતી ન હોય ત્યાં આટો મારી તેના અંગત કામોમાં વ્યસ્ત બને છે. જયારે ગેરરીતિ માટે અંકાયેલા કેન્દ્રો ઉપર અગાઉ પૂર્વ કુલપતિ ડો.કનુભાઈ માવાણીએ ગોઠવેલી જડબેસલાક વ્યવસ્થાની ખામી હાલ વર્તાઈ રહી છે.